Alin Alexuc s-a calificat la Jocurile Olimpice de la Paris. Luptătorul a obţinut biletele pentru competiţia din această vară la Turneul Mondial de Calificare de la Istanbul, acolo unde s-a calificat în finală.
În semifinale, el l-a învins pe Heiki Nabi, din Estonia, cu 3-1. Calificarea în finală îi asigură lui Alexuc biletele către Paris. Aceasta a va fi a patra participare a sportivului legitimat la CS Dinamo, după ce a fost prezent şi la precedentele trei ediţii.
Alin Alexuc s-a calificat la Jocurile Olimpice de la Paris!
În total, România a ajuns la 83 de sportivi calificaţi la Jocurile Olimpice de la Paris:
„Calificare la Jocurile Olimpice Paris 2024
Team Romania – 83 sportivi calificați
Luptătorul Alin Alexuc s-a calificat la Jocurile Olimpice de la Paris, la lupte greco-romane, categoria 130 kg. Alin a reușit să se califice în finala Turneului Mondial de Calificare de la Istanbul, după o victorie în semifinale în fața sportivului Heiki Nabi, din Estonia, 3-1 Calificarea în finală îi asigură biletul olimpic, conform criteriilor Federației Internaționale primii 3 sportivi de la acest Turneu Mondial se califică la Jocuri. Este ultima șansă pentru luptători de a se califica la întrecerea olimpică de la Paris.
Pentru Alin Alexuc, legitimat la CS Dinamo, va fi a patra participare la Jocurile Olimpice după edițiile Londra 2012, Rio 2016 și Tokyo 2020. El este al doilea reprezentant al luptelor care obține biletul olimpic, după Andreea Ana.
Felicitări, Alin! Succes celorlalți luptători care participă la calificarea olimpică de la Istanbul!”, a anunţat Comitetul Olimpic şi Sportiv Român, pe Facebook.
Sportivii români calificaţi la Jocurile Olimpice de la Paris
Team Romania are în acest moment 83 de sportivi calificaţi la JO 2024, la 13 sporturi. Halterofilele Mihaela Cambei (cat. 49 kg) şi Loredana Toma (cat. 71 kg) sunt şi ele calificate, dar lipseşte oficializarea.
- Atletism (5): Delvine Relin Meringor (maraton), Andrea Miklos (400 m), Alina Rotaru-Kottmann (lungime), Joan Chelimo Melly (maraton), Bianca Ghelber (aruncarea ciocanului);
- Înot (2): David Popovici (100 m liber, 200 m liber), Vlad Stancu (800 m liber, 1.500 m liber);
- Box (1): Lăcrămioara Perijoc (cat. 54 kg);
- Canoe (3): Cătălin Chirilă (C1 – 1.000 m), Ilie Sprîncean, Oleg Nuţă (C2 – 500 m);
- Canotaj (44 locuri cotă): dublu vâsle feminin, categorie uşoară, dublu vâsle feminin, dublu rame feminin, patru rame feminin, patru vâsle feminin, 8+1 feminin, dublu vâsle masculin, dublu rame masculin, patru rame masculin, patru vâsle masculin, 8+1 masculin;
- Gimnastică artistică (6): 5 locuri cotă – echipa feminină; Andrei Muntean;
- Gimnastică ritmică (1): Annaliese Drăgan;
- Lupte (1): Andreea Beatrice Ana (cat. 53 kg);
- Lupte greco-romane (1): Alin Alexuc (cat. 130 kg);
- Polo pe apă (13): 13 locuri cotă – echipa masculină;
- Scrimă (1): Mălina Călugăreanu (floretă);
- Tenis de masă (4): 3 locuri cotă – echipa feminină, Ovidiu Ionescu/Bernadette Szocs (dublu mixt);
- Yachting (1): Ebru Bolat (clasa Ylca 6).